
Ελληνική Δημοκρατία

ΠΕΡΙΦΕΡΕΙΑΚΗ ΕΝΟΤΗΤΑ ΗΛΕΙΑΣ

Δήμος Ανδραβίδασ - Κυλληνης

 ΤΜΗΜΑ ΜΕΛΕΤΩΝ ΚΑΙ ΕΠΙΒΛΕΨΗΣ ΕΡΓΩΝ
	
	ΕΙΣΗΓΗΣΗ



	
	
	Λεχαινά,    29/06/2026


	
	
	

	Πληροφορίες  :       
	κ. προϊστάμενος
	
	

	Τηλέφωνο       :
	2623 3 60831
	
	

	Ταχ. Δ/νση      :
	Πολυτεχνείου 2
	
	

	Ταχ. Κώδικας :
	27 053 - ΛΕΧΑΙΝΑ
	
	

	
	
	

	


ΘΕΜΑ: Προσφυγή σε διενέργεια νέου του ανοικτού διαγωνισμού για την προμήθεια «Βελτίωση και δημιουργία πολυπολιτισμικών χώρων συνάθροισης (Παιδικών Χαρών) σε περιοχές υψηλής μεταναστευτικής πληθυσμιακής συγκέντρωσης για την ενίσχυση της κοινωνικής συνοχής του Δήμου Ανδραβίδας - Κυλλήνης» με τροποποίηση των τεχνικών προδιαγραφών.
Έχοντας υπόψη:

1. Τις διατάξεις του Ν. 4412/2016 περί Δημοσίων Συμβάσεων Έργων, Προμηθειών και Υπηρεσιών.

2. Την υπ' αριθμ. 89/2026 ΑΔΑ 9Ψ0ΕΩΨΓ-4ΟΜ απόφαση της Δημοτικής Επιτροπής με την οποία εγκρίθηκαν οι όροι διακήρυξης και οι τεχνικές προδιαγραφές του εν λόγω διαγωνισμού.

3. Το γεγονός ότι κατά την καταληκτική ημερομηνία υποβολής προσφορών στο ηλεκτρονικό σύστημα (ΕΣΗΔΗΣ), δεν κατατέθηκε καμία προσφορά από ενδιαφερόμενο οικονομικό φορέα.
Μετά την κήρυξη του αρχικού διαγωνισμού ως άγονου λόγω μη υποβολής προσφορών, η Τεχνική Υπηρεσία προχώρησε σε επανεξέταση της μελέτης και των όρων της διακήρυξης προκειμένου να εντοπιστούν οι λόγοι έλλειψης ενδιαφέροντος από την αγορά. Διαπιστώθηκε η ανάγκη εναρμόνισης με τις διαθέσιμες σειρές παραγωγής της αγοράς. Οι αρχικές τεχνικές προδιαγραφές εστιάστηκαν σε πολύ συγκεκριμένα γεωμετρικά και κατασκευαστικά χαρακτηριστικά οργάνων. Με τη σκοπούμενη τροποποίηση, οι προδιαγραφές επαναδιατυπώνονται με βάση τις γενικές λειτουργικές απαιτήσεις και τα πρότυπα ασφαλείας. Με τον τρόπο αυτό, επιτρέπεται στις κατασκευάστριες εταιρείες να συμμετάσχουν με τις τυποποιημένες γραμμές παραγωγής τους, γεγονός που διευκολύνει την υποβολή προσφορών χωρίς να απαιτούνται ειδικές, κοστοβόρες και χρονοβόρες παραμετροποιήσεις από την πλευρά τους.

Για την επιτυχία του νέου διαγωνισμού, προτείνεται η επικαιροποίηση και τροποποίηση των τεχνικών προδιαγραφών, με στόχο:

1. Την εναρμόνισή τους με τις τρέχουσες συνθήκες της αγοράς.

2. Την παροχή εναλλακτικών (αλλά ισοδύναμων ποιοτικά και ασφαλώς πιστοποιημένων) επιλογών στον εξοπλισμό των παιδικών χαρών, ώστε να διευρυνθεί ο υγιής ανταγωνισμός και να κατατεθούν έγκυρες προσφορές.

Κατόπιν των ανωτέρω, εισηγούμαστε προς τη Δημοτική Επιτροπή:

Την προσφυγή στην  διενέργεια νέου ηλεκτρονικού ανοικτού μειοδοτικού διαγωνισμού για την εν λόγω προμήθεια κατόπιν επικαιροποίησης της μελέτης σύμφωνα με όσα ανωτέρω περιγράφονται.
	
	Ο Προϊστάμενος
του τμήματος Μελετών 
και επίβλεψης έργων 

	Κορδονούρης Γεώργιος
	

	
	Μηχανολόγος Μηχανικός

